Kongsi gelap

Kongsi gelap merujuk kepada kumpulan jenayah yang dah tentunya tidak berdaftar disisi undang-undang.Kumpulan kongsi gelap biasanya terbabit dalam kegiatan haram, (tidak sah disisi-undang-undang), bagi membiayai kegiatan mereka. Biasanya kumpulan ini menjadikan perniagaan dadah, rompakan, ceti haram, perjudian haram, pelacuran, dan penjualan cakera padat cetak rompak sebagai aktiviti utama.

Antara ciri-ciri utama kongsi gelap adalah orang atasan (ketua) akan mencarikan atau menjalankan perniagaan haram yang mana akan diuruskan oleh orang2 bawahan. Orang atasan(ketua) berhak mengambil wang dari orang bawahan sendiri walaupun atas alasan apa sekali pun. Ini kerana Pihak atasan memberi perkerjaan dan punca pendapatan kepada ahli bawahan dan sebagai balasan ahli perlu berkorban untuk ketua dan kumpulannya.Kebaikan yang diamalkan dalam ahli kongsi gelap adalah melindungi ahli keluarga sendiri lebih dari diri sendiri dan juga setia kawan.

Kongsi gelap di Malaysia 
Kegiatan kongsi gelap dikaitkan dengan kaum Cina, tetapi di Malaysia ia semakin menular ke dalam bangsa-bangsa lain seperti India dan Melayu.

Kumpulan kongsi gelap di Malaysia bermula dengan kedatangan pelombong-pelombong bijih timah yang telah di bawa masuk dari Tanah Besar China oleh pihak Hindia Timur British. Kebanyakan mereka adalah anggota kumpulan Ghee Hin dan kumpulan Hai San yang terlibat dalam pergaduhan di Larut yang akhirnya diselesaikan oleh Ngah Ibrahim. Pelombong-pelombong ini kebanyakkannya adalah pengikut-pengukit setia "Tentera Merah" Dinasti Ming yang telah dijatuhkan oleh Dinasti Qing. Apabila berada di negara orang mereka lebih bersatu dan memastikan anak bangsa mereka meneruskan perjuangan mereka. Ketika itu dikenali dengan nama Hong Mun dengan kod angka 3821 mereka mengumpul ahli-ahli baru dan dana kewangan untuk membantu kumpulan mereka yang berada di China untuk menentang Dinasti Qing. Seiring dengan peredaran zaman kumpulan patriotik ini telah disalah gunakan oleh pemimpin-pemimpin baru yang inginkan kemewahan dan tamakkan kuasa maka ia berkembang menjadi kongsi gelap. Perebutan kuasa dan kawasan jajahan telah melahirkan pelbagai nama dan kod angka kumpulan seperti Tiga Maharaja, Tokong Lima Beradik, 13 Pedang, Naga Merah, 03,04,07,08,21,24,35,36,38,18,360,367,368,369 dan banyak lagi, malah ada sampai beribu kod angka nombor. Dipercayai juga beberapa kumpulan yang asalnya hanya di ketuai dan dianggotai oleh bangsa Cina telah diketuai dan dianggotai oleh bangsa-bangsa lain seperti 08,18,24,30,35,36,360,77,99,313(pesima) dan lain-lain. Kumpulan kongsi gelap 35 merupakan suatu kumpulan yang sangat aktif di kedah dan hanya dianggotai oleh orang India. Jadi, ia dianggap sebagai satu-satunya kumpulan kongsi gelap India.  Kumpulan-kumpulan kongsi gelap juga menjadikan lambang-lambang tertentu sebagai ikon kumpulan mereka seperti haiwan-haiwan liar, mitos dan senjata api bagi melambangkan keganasan dan kekejaman mereka.

Sepertimana kongsi gelap lain di seluruh dunia, kongsi gelap Malaysia dipercayai menjadikan kongsi gelap di Tanah Besar China, Hong Kong dan Taiwan sebagai contoh penubuhannya, menjalankan operasi dan tetap menjadikan Guan Yu/Kuan Kung (Dewa Perang) sebagai idola yang di puja-puja. Malah di dalam sumpah setia meraka mereka masih menggunakan pengakuan menjadi ahli "Tentera Merah".

Mengikut undang-undang di Malaysia, mana-mana individu yang menganggotai dan menubuhkan kumpulan kongsi gelap boleh didakwa di bawah Akta Kesalahan Keselamatan (Langkah-langkah Khas) 2012 dan Akta Pertubuhan 1966. Jika didapati bersalah, mereka boleh dipenjara tidak melebihi 20 tahun dan denda tidak melebihi RM 10,000.

Berdasarkan tragedi kebakaran Pusat Tahfiz Darul Quran Ittifaqiyah pada tahun 2017, salah seroang daripada 6 suspek yang terlibat dalam kes itu, yang memakai jaket bernombor 88 di belakangnya dipercayai menganggotai kumpulan kongsi gelap Geng 88 berdasarkan rakaman litar kamera tertutup (CCTV).

Kongsi gelap di negara lain 

Kongsi gelap di negara lain dikenali dengan pelbagai nama seperti kumpulan Mafia, Cosa Nostra, The BrotherHood, Corsican Mafia, Vatos Locos, MS13 dan banyak lagi termasuk Kkangpae dan Yakuza.

Amerika Syarikat, Korea Selatan, Itali, China dan Jepun mempunyai kumpulan kongsi gelap yang paling menonjol berdasarkan pengangkapan ahli-ahlinya yang begitu ramai oleh pihak berkuasa negara-negara tersebut.

Rujukan
Buku
 
 Booth, Martin. The Dragon Syndicates: The Global Phenomenon of the Triads
 
 
 

 Chu, Y. K. (2002). The triads as business. Routledge.

 Books (Black societies or criminal organizations in mainland China)

 Wang, Peng (2017). The Chinese Mafia: Organized Crime, Corruption, and Extra-Legal Protection. Oxford: Oxford University Press. 

Berita
 Gertz, Bill; "Organized-crime triads targeted," The Washington Times (Friday, April 30, 2010). Retrieved 10 June 2013.
 Wong, Natalie; "Dragons smell blood again," The Standard (January 21, 2011). Retrieved 10 June 2013.

Penerbitan kerajaan

Video
 "Gangland- Deadly Triangle." Online video clip, YouTube. YouTube, 2008. Web. 21 Apr. 2016.

Jenayah terancang